<classify> Magari hayo yaliondoka kutoka ofisi za kampuni ya magari ya CFAO nchini jijini Dar es Salaam kuanza safari ya siku saba nchini kabla ya kuingia Kenya, Uganda na kisha kufika Kigali, Rwanda Machi 12 mwaka huu. Magari hayo yaliagwa na Mtendaji Mkuu wa kampuni ya CFAO na Alliance Autos nchini, Eric Potin.Akizungumza wakati wa kuyaaga magari hayo, Potin alisema kupitia Alliance Autos wamekubali kuungana na mradi wa elimu wa Opportunity International Germany ambao unaendeshwa kwa kushirikiana na kampuni ya Volkswagen kutokana na kuamini kwao katika elimu na usalama barabarani kwa watoto.Aidha alisema kwamba kutokana na fursa hiyo nao watazipatia shule mbalimbali nchini masanduku yenye vifaa vya usalama barabarani na kutoa elimu ya usalama barabarani.Potin pia ametaka watanzania kutambua ughali wa ajali za barabarani na haja ya kuchukua hatua za kusambaza elimu ya usalama hasa kwa watoto wa shule ambao hulazimika kuvuka barabara mara kadhaa wanapoenda shuleni.Mbio hizo za magari za hisani zinazojulikana kama The go4school Charity Rally zinaendeshwa kwa ushirikiano kati ya kampuni ya Volkswagen na taasisi ya Opportunity International Germany OIG go4school Initiative.Katika mbio hizo kuna magari 18 aina ya VW na magari mengine kadhaa ya msaada ambayo yatakapomaliza safari yatakabidhiwa kwa patna wa OIG nchini Rwanda ayauze na fedha zinazotokana na mauzo hayo kusaidia mpango wa elimu nchini humo.  <topic>: MICHEZO 